recursal/SuperWikiNEXT-32B huggingface dataset:
**மன்சுதே கலைக்குழு**  *(Mansudae Art Troupe)* என்பது வட கொரிய இசைக் கலைஞர்களின் குழுவாகும். இது இசைக்கூத்துகளையும் இசையையும் நடனச் சுற்றுகளையும் நிகழ்த்துகிறது.

இது 1969 செப்டம்பர் 27 இல் உருவாகிய **நடுவண் கலைக் குழுவின்** வழித்தோன்றலாக்க் கருதப்படுகிறது. ஆனால், கொரிய நடுவண் செய்தி முகமையின்படி, "இதன் முன்னமைப்பு **பியோங்யாங் கலைக் குழு** ஆகும். இது வட கொரிய நாட்காட்டியின்படி யூச்சே 35 இல்(1946) உருவாகியது".

மன்சுதே கலைக் குழு உலகின் 50 நாடுகளில் முற்போக்கு மக்களின் நட்புறவாகச் சென்று 700 தடவைக்கும் மேலாக கலை நிகழ்ச்சிகளை நட்த்தியுள்ளது. இது கொரியப் புரட்சி இசைக்கூத்தான  *பூக்காரச் சிறுமி* (1972) உருவாக்குவதில் முதன்மையான பாத்திரம் வகித்துள்ளது இதை மேலும் 1,300 தடவை நடத்தியுள்ளது. இக்குழு "துறக்கப் பாடல் (Song of Paradise)" (1976) 340 முறை பாடியுள்ளது.

இக்குழு 1500 பாடல்களையும் 500 கருவியிசைக் கோவைகளையும் உருவாக்கியுள்ளது. இது கிம் Il-சங் ஆணை விருதை 1972 இல் பெற்றுள்ளது.

மேலும் காண்க
------------

* வாங்கியேசன் மெல்லிசைக் குழு
* வட கொரிய இசை
* வட கொரியப் பண்பாடு

வெளி இணைப்புகள்
---------------

* யூடியூபில் Dance performance
* யூடியூபில் Folk dance performance
* யூடியூபில் Members mourn Kim Jong-il
* யூடியூபில் Performance by the Mansudae Art Troupe' Samjiyon Band
* யூடியூபில் Sand painting performance by the Samjiyon Band
* யூடியூபில் Song and dance performance by the Samjiyon Band
**கலாமண்டலம்** (*Kalamandalam*) என்பது மலையாள தொன்ம கலைகளை வளர்த்தெடுக்க 1927 இல் வள்ளத்தோல் நாராயண மேனன் மற்றும் முகுந்த ராசா ஆகியோரால் ஆரம்பிக்கப்பட்ட ஒரு கலைக் கல்லூரியாகும். காலனி ஆதிக்கத்தால் கேரளாவின் கதகளி, கூடியாட்டம் போன்ற நடனக் கலைகளில் போதிய பயிற்சியின்றி தரம் குறைவாக காணப்பட்ட சூழலில் இந்நிறுவனம் தொடங்கப்பட்டது. தற்போது கலாமண்டலம் ஒரு நிகர்நிலைப் பல்கலைக்கழகம் ஆகும்.

இந்தக் கலைக் கல்லூரியை வளர்க்க நிதிவேண்டி மிகுந்த முயற்சிகள் மேற்கொண்டார் வள்ளத்தோல் நாராயண மேனன். நிதி திரட்டுவதற்காக ஒரு காலகட்டத்தில் லாட்டரியும் நடத்தி பணம் திரட்டினார்.

பின்னர் அவரது நண்பர் மணக்குளம் முகுந்தராசா, பாரதப்புழை ஆற்றின் கரையில் ஷொரணூர் அருகே உள்ள செறுதுருத்தி என்ற இடத்தில் நிலம் வழங்கினார். அவ்விடத்தில் இக்கலாசாலையை அமைத்து தாமும் அங்கேயே வசிக்கத் துவங்கினார். இவரது நினைவாக இவ்விடம் தற்போது வள்ளத்தோல் நகர் என்று மறுபெயரிடப்பட்டுள்ளது.

கலாமண்டலத்திற்கு வருகை தந்த இந்திய பிரதமர்கள்
---------------------------------------------

கலாமண்டலத்திற்கு வருகை தந்த முதல் இந்திய பிரதமர் ஜவகர்லால் நேரு ஆவார். 1955ஆம் ஆண்டு கலாமண்டலத்தின் வெள்ளி விழாவில் பங்கேற்க ஜவகர்லால் நேருவும், 1980-ம் ஆண்டு அன்றைய இந்திய பிரதமர் இந்திரா காந்தியும், 1990ஆம் ஆண்டு வி. பி. சிங் மற்றும் 2012 செப்டம்பர் மாதம் பிரதமர் மன்மோகன் சிங் ஆகியோர் கலாமண்டலத்தில் பல்வேறு நிகழ்ச்சிகளில் பங்கேற்றுள்ளனர்.

மேற்கோள்கள்
-----------

1. ↑  "தொடக்கம்". 2009-03-05 அன்று மூலம் பரணிடப்பட்டது. 2013-02-12 அன்று பார்க்கப்பட்டது. Unknown parameter `|=` ignored (உதவி)
2. ↑  கலாமண்டலத்தைப் பார்வையிட்ட பிரதமர்கள்
**வெண்கோட்டம்** (*Cheilocostus speciosus*) இது ஒரு பேரின பூக்கும் தாவர இனம் ஆகும். இத்தாவரம் தென்கிழக்காசியாவிலிருந்து உலகின் பல பகுதிகளுக்கும் பரவியதாகத் தெரிகிறது. இத்தாவரத்தின் வேகவைத்த கிழங்கு மருத்துவக் குணம் உடையதாக உள்ளது. இத்தாவரம் குயின்ஸ்லாந்து,சுந்தா பெருந் தீவுகள், இந்தோனேசியா, மொரிசியசு, ரீயூனியன், ஹவாய், கோஸ்ட்டா ரிக்கா, பெலீசு, மெலனீசியா,மைக்குரோனீசியா, பிஜி, மற்றும் மேற்கிந்தியத் தீவுகள்  போன்றவற்றில் காணப்படுகிறது.

விளக்கம்
--------

இதன் கிழங்கு இஞ்சி போன்ற தோற்றம் கொண்டது, ஆனால் இலைகளைக் கண்டு இந்தத் தாவரத்தை வேறுபடுத்திப் பார்க்கலாம். இதன் வேர்ப்பகுதியில் அமைந்துள்ள கிழங்குகளைக்கொண்டு இனப்பெருக்கம் செய்கிறது. பறவைகள் இதன் விதையை உண்ணும் பழக்கம் கொண்டுள்ளது.
இந்தியாவில் மருத்துவத்திற்காகப் பயிரிடப்படுகிறது. ஆனால் மற்ற நாடுகளில் இவை அலங்காரத் தாவரமாகப் பயிரிடப்படுகிறது.

வாழ்விடம்
---------

இவை சாலையோரக் கால்வாய்களிலும், மலைப்பகுதியின் தாழ்வாரத்திலும் அதிகமாகக் காணப்படுகிறது. இவை மழைக்காலங்களான அக்டோபர் முதல் டிசம்பர் மாதங்களில் அதிகமாக வளரும்.

மருத்துவக் குணம்
----------------

இத்தாவரத்தின் வேர்ப் பகுதி காய்ச்சல், சொறி, ஆஸ்துமா, குடல் அழற்சி மற்றும் குடல் புழுக்கள் போன்ற நோய்களுக்கு ஆயுர்வேதத்தில் பயன்படுத்தப்படுகிறது.

இந்தத் தாவரத்திலிருந்து தயாரிக்கப்படும் ஒருவகையான மேற்பூச்சு திரவியத்தால் பாலியல் கவர்ச்சி ஏற்படும் என காமசூத்திரத்தில் தெரிவிக்கப்பட்டுள்ளது.

படத்தொகுப்பு
------------

* பூ, மேற்கு வங்காளத்தில் எடுக்கப்பட்ட படம்.பூ, மேற்கு வங்காளத்தில் எடுக்கப்பட்ட படம்.
* இலை மற்றும் பூ கொல்கத்தாவில் எடுக்கப்பட்ட படம்இலை மற்றும் பூ கொல்கத்தாவில் எடுக்கப்பட்ட படம்
* கரிபிய கடலில் அமைந்துள்ள குவாதலூப்பே என்ற தீவில்கரிபிய கடலில் அமைந்துள்ள குவாதலூப்பே என்ற தீவில்
* ஹவாய் தீவில் எடுக்கப்பட்ட படம்.ஹவாய் தீவில் எடுக்கப்பட்ட படம்.
* 
* 
* 
*

மேற்கோள்
--------

1. ↑  "*Cheilocostus speciosus* (J.König) C.Specht". *The Plant List*. 13 ஜூலை 2019 அன்று மூலம் பரணிடப்பட்டது. 14 July 2013 அன்று பார்க்கப்பட்டது.
2. ↑  Kew World Checklist of Selected Plant Families, *Hellenia speciosa*
3. ↑  Pacific Island Invasive Species

மேலும் பார்க்க
--------------

விக்கிமீடியா பொதுவகத்தில்,  
 ***வெண்கோட்டம்***   
என்பதின் ஊடகங்கள் உள்ளன. 

* Horticultural Info
* FloriData Info Page

| * பா
* உ
* தொ
கிழங்குகள் |
| --- |
| கிழங்கு வகைகள் | அரோட்டுக்கிழங்கு. ஆட்டுக்கால் கிழங்கு. இஞ்சி. இராசவள்ளிக்கிழங்கு. உருளைக்கிழங்கு. கப்பை கிழங்கு. கருணைக்கிழங்கு. கேரட். கொய்லாக்கிழங்கு. கொட்டிக்கிழங்கு. கோகிலாக்கிழங்கு. கோசுக்கிழங்கு. சேப்பங் கிழங்கு. சேனைக்கிழங்கு. தாமரைக்கிழங்கு. பனங்கிழங்கு. பீட்ரூட். மஞ்சள். மரவள்ளிக்கிழங்கு. மாகாளிக் கிழங்கு. முள்ளங்கி. மோதவள்ளிக்கிழங்கு. வத்தாளை கிழங்கு. சர்க்கரை வள்ளிக்கிழங்கு .
 |
**மன் மோகன் சூரி** (**Man Mohan Suri)** (1928-1981) இவர் ஓர் இந்திய இயந்திர பொறியியலாளர் மற்றும் துர்காபூரின் மத்திய இயந்திர பொறியியல் ஆராய்ச்சி நிறுவனத்தின் இயக்குநராக இருந்தார்.  டீசல் என்ஜின்களின் செயல்திறனை அதிகரிப்பதாக அறிவிக்கப்பட்ட ஹைட்ரோ மெக்கானிக்கல் டிரான்ஸ்மிஷன் யூனிட் *சூரி டிரான்ஸ்மிசன்* என்ற உழவு இயந்திரத்தைக் கண்டுபிடித்ததில் இவர் மிகவும் பிரபலமானவர் 

 சுராஜ் உழவு இயந்திரம், இந்தியாவில் வடிவமைக்கப்பட்ட மற்றும் தயாரிக்கப்பட்ட முதல் உள்நாட்டு உழவு இயந்திரம். 
மேலும் இவர் தனது கண்டுபிடிப்புகளுக்கான காப்புரிமையை வைத்திருந்தார்.  இந்த தொழில்நுட்பம் பதினொரு நாடுகளில் 36 காப்புரிமை விவரக்குறிப்புகளுக்கு வழிவகுத்ததாக அறியப்படுகிறது.  பஞ்சாப் உழவு இயந்திர நிறுவனத்தின் தயாரிப்பான சுவராஜ் பண்ணை உழவு இயந்திரத்தின் கருத்துருவாக்கலுக்கும் இவர் பெருமை சேர்த்துள்ளார், மேலும் *இரயில்வே டிரக் வீல் அசெம்பிளியை* மேம்படுத்துவதற்காக மற்றொரு காப்புரிமையையும் பெற்றார். 

இவர் 1961 இல் இந்தியாவின் நான்காவது மிக உயர்ந்த குடிமை விருதான பத்மசிறீ விருதினைப் பெற்றார்.  விஞ்ஞான ஆராய்ச்சிக்காக இந்திய அரசின் உச்ச நிறுவனமான அறிவியல் மற்றும் தொழில்துறை ஆராய்ச்சி மன்றம் இவருக்கு அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசை வழங்கியது. இது 1962இல் பொறியியல் அறிவியலுக்கு இவர் செய்த பங்களிப்புகளுக்காக மிக உயர்ந்த இந்திய அறிவியல் விருதுகளில் ஒன்றாகும். 

தில்லியின் இந்திய தொழில்நுட்ப நிறுவனம் தனது பழைய மாணவர்களால் சிறந்த இயந்திர திட்டத்தை கௌரவிப்பதற்காக மன்மோகன் சூரி திட்ட விருது என்ற ஆண்டு விருதை வழங்கியுள்ளது.

குறிப்புகள்
-----------

1. ↑  "How India's fields got `Swaraj'". The Hindu. 8 August 2003.
2. ↑  "Brief Profile of the Awardee". Shanti Swarup Bhatnagar Prize. 2016. 12 November 2016 அன்று பார்க்கப்பட்டது.
3. ↑  Suri Man Mohan (27 November 1962). "Power transmission unit". *Patent No. US3065653 A*. United States Patent.
4. ↑  "Engineering Sciences". Council of Scientific and Industrial Research. 2016. 2015-09-23 அன்று மூலம் பரணிடப்பட்டது.
5. ↑  Suri Man Mohan (28 August 1967). "Railway truck wheel assembly". *Patent No. US3334596 A*. United States Patent.
6. ↑  "Padma Shri" (PDF). Government of India. 2016. 2014-11-15 அன்று மூலம் (PDF) பரணிடப்பட்டது.
7. ↑  "View Bhatnagar Awardees". Shanti Swarup Bhatnagar Prize. 2016. 12 November 2016 அன்று பார்க்கப்பட்டது.

வெளி இணைப்புகள்
---------------
வெள்ளையருக்கென ஒதுக்கப்பட்ட தெற்கு ஆபிரிக்கா கடற்கரை.1989இல் எடுக்கப்பட்ட ஒளிப்படம்.
தற்பாலினர் வெறுப்பு.
**பாகுபாடு**  (*Discrimination*) என்பது ஒரு தனிநபரை ஓர் குறிப்பிட்டக் குழு அல்லது வகைப்பாட்டில் அங்கமாக உள்ளதை (அல்லது அங்கமானவர் என்று எண்ணி) முன்னிட்டு முற்சார்புடன் நடத்துவதாகும். இது அந்தக் குழுக்களைத் தனிப்படுத்துவதும் தடை செய்வதுமான செயல்களை உள்ளடக்கும். ஒரு குழுவினை மட்டும் மற்ற குழுவினருக்குக் கிடைக்கும் வாய்ப்புகளிலிருந்து தள்ளி வைப்பதும் கட்டுப்படுத்துவதும் ஆகும்.

பாகுபாடுடைய சட்டங்கள் பல நாடுகளில் உள்ளன. இவை பெரும்பாலும் இனப்பாகுபாட்டினால், குறிப்பிட்ட மக்கள் வாழும் பகுதிகளில் வங்கிகள் இயங்குவதைக் கட்டுப்படுத்தும் "சிவப்பு கோடிடல்" போன்றவை ஆகும். இனப்பாகுபாட்டிற்கு எதிரான சட்டங்கள் இருந்தும், சமூக, பண்பாட்டு வழக்கங்களால் சில நாடுகளில் இனப்பாகுபாடு இருந்து வருகின்றது. உலக மனித உரிமைகள் சாற்றுரை அனைத்து மனிதர்களும் எவ்வகையான பாகுபாட்டிலிருந்தும், பாகுபாட்டைத் தூண்டுவதிலிருந்தும் காக்கப்பட வேண்டும் என வலியுறுத்துகிறது. இதற்கான ஒரு தீர்வாக சிலநாடுகளில் இனம்சார் ஒதுக்கீடு சட்டங்கள் இயற்றப்பட்டுள்ளன; ஆனால் இவை மீள்பாகுபாட்டை அறிமுகப்படுத்துவதாக குறை கூறப்படுகிறது.

ஒரு தனிநபரை பாகுபடுத்தக்கூடியக் காரணங்களாக உள்ளவை: இனம், பால், அரசியல், பாலினச் சேர்க்கை விருப்பு, பாலின அடையாளம், சமயம், காணப்படும் தோற்றம், முந்தைய குற்ற வரலாறு, அவரது வாழ்க்கை முறை, அவர்களது ஆடை விருப்புகள், அவர்களது அகவை அல்லது அவர்களது உடற்குறைகள், மாற்றிவரும் சமூக புதுமைகளை ஏற்றுக்கொள்பவர் அல்லது அதற்கு பொருத்தமாயிருப்பவர், குறிப்பிட்ட இடத்தைச் சேர்ந்தவராக இருத்தல், குறிப்பிட்ட இடத்தை சேராதவர் அல்லது உள்ளூர்க்காரராக இல்லாதிருத்தல், சமூக வகுப்பு, சாதி மற்றும் இன்னபிறவாம்.

பாகுபடுத்தல் பல வடிவங்களில் செயற்படுத்தப்படலாம்: பணியில் அமர்த்துவது/நீக்குவது, அதே வேலைக்குப் பிறரை விட குறைந்த ஊதியம் அளித்தல், வீடு கொடுக்க மறுத்தல், கேலி செய்தல், துன்புறுத்துவது அல்லது மற்றவர்களைப் போலல்லாது வேறுபட்டு நடத்துதல் ஆகியன சிலவாகும்.

சில நாடுகளில் இனம், பாலினம் மற்றும் சமயம் காரணமாக பணி மற்றும் வீடு கொடுப்பதை கட்டுப்படுத்துவது தடை செய்யப்பட்டுள்ளது. சில நாடுகளில் பாகுபாடு காட்டுவது சட்டத்திற்குட்பட்டதும் அரசு கொள்கையாகவும் உள்ளது. குறிப்பாக தேசியச் சமயமாக ஒரு சமயத்தை ஏற்றுக்கொண்ட நாடுகளில் மற்ற சமயத்தினர் பாகுபடுத்தப்படுகின்றனர். பண்பாட்டின் கூறாக சாதிகள் நிறைந்துள்ள சமூகங்களிலும் நாடுகளிலும் சாதிப் பாகுபாடு பரவலாக உள்ளது.

மேற்கோள்கள்
-----------

1. ↑  Introduction to sociology. 7th ed. New York: W. W. Norton & Company Inc, 2009. page 334. Print.

வெளி இணைப்புகள்
---------------

* சட்ட வரையறுக்கள்
	+ ஆத்திரேலியா பரணிடப்பட்டது 2002-03-12 at the வந்தவழி இயந்திரம்
	+ கனடா பரணிடப்பட்டது 2006-12-12 at the வந்தவழி இயந்திரம்
	+ உருசியா
	+ அமெரிக்கா
* ஐக்கிய அமெரிக்காவில் பணிவாய்ப்பு பாகுபாட்டு சட்டங்கள்
* ஐரோப்பாவின் பாகுபாட்டுச் சட்டங்கள் பரணிடப்பட்டது 2008-02-14 at the வந்தவழி இயந்திரம்
* நடத்தை உயிரியலும் இனப்பாகுபாடும்
* இனப்பாகுபாட்டுக்கும் வெறுப்பிற்கும் எதிர் பரணிடப்பட்டது 2016-07-13 at the வந்தவழி இயந்திரம்
* அகவை பாகுபாடு
* Speciesism பரணிடப்பட்டது 2011-07-23 at the வந்தவழி இயந்திரம்
புனவாசல் ஜமீன் என்பது தமிழ்நாட்டின், தஞ்சாவூர் மாவட்டத்தில் உள்ள பேராவூரணி வட்டாரத்தில் அமைந்துள்ளது.

இது மழவராய பண்டாரத்தார் என்ற பட்டம் பூண்ட கள்ளர் மரபினரால் ஆளப்பட்ட ஒரு ஜமீன் ஆகும். 1879 ஆண்டில் 2527 ஏக்கர் பரப்பளவோடு இருந்த ஜமீன், அரசாங்கத்திற்கு கொடுத்த இறைப்பகுதி  350  ரூபாய் 15 அணா 7 பைசா ஆகும். அப்பொழுது ஜமீன்தாராக இருந்தவர் ராஜஸ்ரீ அப்புசாமி மழவராய பண்டாரத்தார் ஆவார். இப்போது ஜமீன் குடும்பங்களை சேர்ந்த சிலர் புனல்வாசல் பகுதியில் உள்ள வடக்கிக்காட்டில் வாழ்ந்து வருகின்றனர்.[1][2][3][4][5][6][7]

மேற்கோள்கள்
-----------

1. ↑   *கள்ளர் சரித்திரம்*. சென்னை: Jegam & Co, Dodsin Press. 1923. பக். 91. .
2. ↑   *List of zamindari estates in Madras Presidency*. .
3. ↑   *தஞ்சை மராட்டிய மன்னர் மோடி ஆவணத் தமிழாக்கமும குறிப்புரையும் (முதல் தொகுதி)*. 1989. பக். [552]. .
4. ↑   *தஞ்சை மராட்டிய மன்னர் மோடி ஆவணத் தமிழாக்கமும குறிப்புரையும் (முதல் தொகுதி)*. 1989. பக். [159]. .
5. ↑  மழநாடு - தமிழ் விக்சனரி
6. ↑   *Madras District Gazetteers Tanjore*. 1906. பக். [ 253]. .
7. ↑   *Madras District Gazetteers Tanjore*. 1906. பக். [ 91]. .
**பாகுமையற்ற பாய்வு** (*Inviscid flow*) என்பது பிசுக்குமை ஏதுமற்ற கருத்தியல் பாய்மத்தின் பாய்வாகும். பாய்ம இயக்கவியலில் இவ்வகைக் கருதுகோள் கொண்டு பல பாய்வுச் சிக்கல்கள் எளிதாகத் தீர்க்கப்படுகின்றன.

மேலும், குறைவான பிசுக்குமை கொண்ட பாய்மங்களின் பாய்வும் பாகுமையற்ற பாய்வு முடிவுகளோடு, சில இடங்கள் தவிர்த்து, ஒத்துப்போகின்றன. அவ்வகைப் பாய்மங்களின் பாய்வின்போது, பாய்வின் எல்லையில் இருக்கும் எல்லைப்படலத்தில் இக்கருதுகோள் சரியான முடிவுகளைத் தராது.

மேலும் பார்க்க
--------------

* பிசுக்குமை
* பாய்ம இயக்கவியல்
* ஸ்டோக்ஸ் பாய்வு - இதில் நிலைம விசைகளை விட பிசுக்குமை விசைகள் அதிகமாக இருக்கும்.
* கூயெட் பாய்வு

குறிப்புதவிகள்
--------------

* Clancy, L.J. (1975), *Aerodynamics*, Pitman Publishing Limited, London. ISBN 0-273-01120-0
* Kundu, P.K. Cohen, I.M. & Hu, H.H. (2004), *Fluid Mechanics*, 3rd edition, Academic Press. ISBN 0-12-178253-0, ISBN 978-0-12-178253-5

### குறிப்புகள்

1. ↑  Clancy, L.J. *Aerodynamics*, p.xviii
2. ↑  Kundu, P.K. Cohen, I.M. & Hu, H.H. *Fluid Mechanics*, Chapter 10, sub-chapter 1
கணிதத்தில், குறிப்பாக கணக் கோட்பாட்டில், ஒரு வரிசை எண் {\displaystyle \alpha }என்போமானால் அங்கு மறுகட்டமைப்பு மற்றும் நன்கு வரிசைப்படுத்தப்பட்ட {\displaystyle \alpha }  வரிசை கொண்ட   இயல் எண்களின் உட்கணம் உள்ளது என்று பொருள்.

 {\displaystyle \omega } என்பது மறுகட்டமைப்பு வரிசை, எனில் மறுகட்டமைப்பு வரிசையின் அடுத்த எண்ணும் மறுகட்டமைப்பு வரிசையாகும் என்பதை சாிபாா்ப்பது அற்பமானதாகும். மேலும் மறுகட்டமைப்பு வரிசைகளின் கணம்  மூடிய கணமாகும். மறுகட்டமைப்பு வரிசைகளின் மேன்மம் "சா்ச் - கிளீன் வரிசை" என அழைக்கப்பட்டு,  {\displaystyle \omega \_{1}^{CK}}என குறியிடப்படுகிறது. ஒரு வரிசை  மறுகட்டமைப்பு வரிசை எனில் அது {\displaystyle \omega \_{1}^{CK}}விட சிறியதாகும்.(மறுதலையாகவும்) மறுகட்டமைப்பு  உறவுகள் எண்ணிடத்தக்கவை எனில் எண்ணிடத்தக்க மறுகட்டமைப்பு வரிசைகள் இருக்கும். எனவே  {\displaystyle \omega \_{1}^{CK}} ஒரு எண்ணிடத்தக்கது.

மறுகட்டமைப்பு வரிசைகள் கிளீனின்  {\displaystyle {\mathcal {O}}}. குறியீடு கொண்ட வரிசைகள் ஆகும்.

மேலும் காண்க
------------

* Arithmetical hierarchy
* Large countable ordinals
* Ordinal notation

மேற்கோள்கள்
-----------

* Rogers, H. *The Theory of Recursive Functions and Effective Computability*, 1967. Reprinted 1987, MIT Press, ISBN 0-262-68052-10-262-68052-1 (paperback), ISBN 0-07-053522-10-07-053522-1
* Sacks, G. *Higher Recursion Theory*. Perspectives in mathematical logic, Springer-Verlag, 1990. ISBN 0-387-19305-70-387-19305-7
**துர்காபாய் வியாம்** (**Durgabai Vyam)** (பிறப்பு: 1972கள்  ) பழங்குடி கலையின் கோண்டு பாரம்பரியத்தில் பணிபுரியும் போபாலை தளமாகக் கொண்ட முன்னணி பெண் கலைஞர்களில் ஒருவராவார். இவரது பெரும்பாலான பணிகள் மத்தியப் பிரதேசத்தின் மாண்ட்லா மாவட்டத்தில் உள்ள இவரது பிறந்த இடமான புர்பாஸ்பூர் என்ற கிராமத்தில் வேரூன்றியுள்ளன.

ஆரம்ப கால வாழ்க்கை
------------------

துர்கபாய் வியாம் மத்திய பிரதேசத்தில் உள்ள புர்பாஸ்பூர் என்ற கிராமத்தில் பிறந்தார். 

தனது ஆறாவது வயதில், திருமணங்கள் மற்றும் அறுவடைப் பண்டிகைகளின் போது வீட்டின் உள் மற்றும் வெளிப்புற சுவர்கள் மற்றும் தளங்களில் வடிவியல் வடிவங்களை வரைவதற்கான ஒரு சடங்கான தனது தாயிடமிருந்து *திக்னா* கலையை கற்றுக்கொண்டார்.  இவரது ஆரம்பகால *திக்னா* படைப்புகள் பாராட்டைப் பெற்றன.

தொழில்
------

தனது பாட்டியுடன் கதைகளைக் கேட்பதும், தாயின் கீழ் வழிகாட்டுதலும் ஆரம்ப ஆண்டுகளில் துர்காபாயின் கலைக்கு குறிப்பிடத்தக்க பங்களிப்பை அளித்தன. தனது படைப்பு பயணத்தை 1996இல் போபாலின் இந்திரா காந்தி ராஷ்டிரிய மானவ் சங்கராலயா ஏற்பாடு செய்த ஒரு கலைஞர்கள் முகாமில் தொடங்கினார்.  தனது 15 வயதில், களிமண் மற்றும் மர சிற்பி சுபாஷ் வியாம் என்பவரை மணந்தார்.  துர்காபாயின் கலை வாழ்க்கை சுபாஷ் வயம் உடனான திருமணத்தால் மட்டுமல்லாமல், மூத்த கோண்டு கலைஞரான ஜங்கர் சிங் ஷியாமாலும் தனது உறவினர் ஒருவராலும் மேலும் செழித்தோங்கியது. இவரும் இவரது கணவரும் இணைந்து பட்டறைகள் மூலம், பங்கேற்பாளர்களுக்கு கோண்டு ஓவியத்தின் ஒருங்கிணைந்த கூறுகளை கற்பிக்கிறார்கள். அதே நேரத்தில் நவீனமயமாக்கல் கொண்டு வந்த மாற்றங்களை தனக்களின் ஓவிய ஊடகத்தில் சுட்டிக்காட்டுகின்றனர்.

மேற்கோள்கள்
-----------

1. ↑  "Durga Bai". Saffronart. March 8, 2019 அன்று பார்க்கப்பட்டது.
2. ↑  "The Gond artist Durgabai - sunitanair". *sunitanair.in*. 2019-03-15 அன்று பார்க்கப்பட்டது.
3. 1 2 3  "Durga Bai | Paintings by Durga Bai | Durga Bai Painting - Saffronart.com". *Saffronart*. 2019-03-15 அன்று பார்க்கப்பட்டது.
4. 1 2  "Durga Bai: Telling Women's Stories With Gond Art". 2014-05-26.
5. 1 2  Pande, Alka (2016). *Many Indias*. Must Arts Private Limited.
6. ↑  Vyam, Durgabai (2012). "The Lyricism and Audacity of the Adivasi Imagination". *Indian Literature* **56** (4 (270)): 219–234. பன்னாட்டுத் தர தொடர் எண்:0019-5804.
7. ↑  KUMARI, SAVITA (2011). "Symposium on Indigenous Art, Contemporary Significance". *Indian Anthropologist* **41** (1): 95–99. பன்னாட்டுத் தர தொடர் எண்:0970-0927.
கிட்டடிய பார்வையில் சிலுவைகளின் குன்று
பொதுப் பார்வையில் சிலுவைகளின் குன்று
**சிலுவைகளின் குன்று** (*Hill of Crosses*) என்பது வட லித்துவேனியாவில் அமைந்துள்ள *சியாவுலியாய்* நகரின் வடக்கில் 12 கி.மீ தூரத்தில் உள்ள கிறித்தவ யாத்திரிகர்களின் இடமாகும். இவ்விடத்தில் சிலுவைகளை விட்டுவிட்டுப் போவதற்கான சரியான காரணம் தெரியாது. ஆனால் 1831 எழுச்சியின் பின் முன்னைய மலைக் கோட்டையில் முதலாவது சிலுவை வைக்கப்பட்டதாக நம்பப்படுகிறது. பாரம்பரியமாக இங்கு சிலுவைகள் மாத்திரமன்றி பெரிய திருச்சிலுவை, லித்துவேனியாப் மறைபிதாக்களின் செதுக்கிய உருவங்கள், மரியாளின் சிலைகள், ஆயிரக்கணக்கான சிறிய உருவச்சிலைகள், செபமாலை போன்றவற்றை அங்கு கத்தோலிக்க யாத்திரிகர்கள் எடுத்துச் சென்று வைக்கின்றனர். இங்குள்ள சிலுவைகளின் சரியான எண்ணிக்கை தெரியாது. 1990 இல் நடத்தப்பட்ட கணக்கீட்டின்படி கிட்டத்தட்ட 55,000 என்றும் 2006 இல் 100,000 என்றும் கணக்கிடப்பட்டுள்ளது.

உசாத்துணை
---------

1. ↑  Semaška, Algimantas (2006) (in lt). *Kelionių vadovas po Lietuvą: 1000 lankytinų vietovių norintiems geriau pažinti gimtąjį kraštą* (4th ed. ). Vilnius: Algimantas. பக். 339. பன்னாட்டுத் தரப்புத்தக எண்:9986-509-90-4.
2. ↑  Tour to The Hill of Crosses Near Šiauliai பரணிடப்பட்டது 2009-04-17 at the வந்தவழி இயந்திரம். Retrieved 31 October 2009

வெளி இணைப்புக்கள
----------------

விக்கிமீடியா பொதுவகத்தில்,  
 ***Kryžių Kalnas***   
என்பதின் ஊடகங்கள் உள்ளன. 

* KryziuKalnas.lt
* Hill of Crosses Lithuania
* Speech by John Paul II
* HillofCrosses.com பரணிடப்பட்டது 2012-10-17 at the வந்தவழி இயந்திரம்
புங்கணூர் காளை
**புங்கணூர் பசு**, ஒரு வகையான பசு இனமாகும். இப்பசுவின் பிறப்பிடம் சித்தூர் மாவட்டம், ஆந்திரப் பிரதேச மாநிலம் ஆகும். இந்த வகைப் பசுவின் பால் அதிக கொழுப்புச் சத்துக் கொண்டது. இதன் பாலில் அதிக மருத்துவ குணம் உள்ளதாக நம்பப்படுகிறது. பொதுவாகப் பசும்பாலில் 3.5 முதல் 4 சதவீதம் வரையான கொழுப்புச் சத்துதான் இருக்கும். ஆனால் இந்தப் புங்கணூர் பசுவின் பால் எருமைப் பாலைப் போல் 8 % கொழுப்புச் சத்தைக் கொண்டுள்ளது.

புங்கணூர் பசுக்கள் வெள்ளை மற்றும் சாம்பல் நிறங்களில் காணப்படுகின்றன. இதன் சராசரி உயரம் 70 - 90 செ.மீ ஆகும். இதன் எடை 115-200 கிலோ ஆகும். இது ஒரு நாளைக்கு சராசரியாக 3 முதல் 5 லிட்டர் பால் தரவல்லது. இது ஒரு நாளுக்கு 5 கிலோ தீவனம் சாப்பிடும்.

குறிப்புகளும் மேற்கோள்களும்
---------------------------

1. ↑  Chandrashekhar, B. (18 November 2011). "Punganur cow a craze among the rich". *தி இந்து*. 19 November 2011 அன்று பார்க்கப்பட்டது.

* "May 22: India at a glance". *Hindustan Times*. 29 நவம்பர் 2011 அன்று மூலம் பரணிடப்பட்டது. 19 November 2011 அன்று பார்க்கப்பட்டது.
* "VIPs choose to rear the Punganur cow". *Flash News Today*. 12 April 2011. 22 ஏப்ரல் 2012 அன்று மூலம் பரணிடப்பட்டது. 19 November 2011 அன்று பார்க்கப்பட்டது.
எட்டு 12.7 மிமீ இயந்திரத்துப்பாக்கிகள் பொருதத்ப்பட்ட 2,500 lb (1,100 kg) நிறையுடைய குண்டு கொண்டு செல்லக்கூடிய சண்டை-குண்டுவீச்சு வானூர்தி.
**சண்டை-குண்டுவீச்சு வானூர்தி** (*fighter-bomber*) என்பது ஒரு சண்டை வானூர்தி ஆகும். இது இலகுரக குண்டுவீச்சு வானூர்தியாக அல்லது தாக்குதல் வானூர்தியாகப் பயன்படுத்தப்படுகிறது. இது குண்டுவீச்சு வானூர்தி மற்றும் தாக்குதல் வானூர்திகளிலிருந்து வேறுபடுகிறது. தாக்குதல் வானூர்தி வேறு பாத்திரங்களையும் உள்வாங்கியதாகவும், அதேசமயம் குண்டுவீச்சு மற்றும் தாக்குதல் வானூர்திகளின் குண்டுவீச்சு மற்றும் தாக்குதல் செயற்பாடுகளுக்காக உருவாக்கப்பட்டன.

தற்போது பயன்படுத்தப்பட்டாலும், வான்வழிப் போரில் ஏவூர்திகள் மற்றும் வழிகாட்டப்பட்ட ஏவுகணைகள் அறிமுகப்படுத்தப்பட்டதிலிருந்து சண்டை-குண்டுவீச்சு வானூர்தி எனும் பதம் குறைவான முக்கியத்துவம் பெறுகிறது. நவீன விமானங்கள் இதேபோன்ற கடமைகளைக் செய்யும் பன்முகச் சண்டை வானூர்தி அல்லது தாக்குதற் சண்டை வானூர்திகள் என்று அழைக்கப்படுகின்றன.

இவற்றையும் பார்க்க
------------------

* தாக்குதல் வானூர்தி
* பன்முகச் சண்டை வானூர்தி

உசாத்துணை
---------

1. ↑  "Fighter-bombers are dual-purpose". *Popular Science* **141**. Dec 1942. பன்னாட்டுத் தர தொடர் எண்:0161-7370.. பார்த்த நாள்: 25 March 2011.

| * பா
* உ
* தொ
தற்கால படைத்துறை வானூர்தி வகைகளும் பங்குகளும் |
| --- |
| வகை | 
* நிலைத்த இறக்கை
* மிதவை வானூர்தி
* உலங்கு வானூர்தி
* ஆளில்லாத வானூர்தி

 |
| பங்கு | 

|  |  |
| --- | --- |
| சண்டை | 
* Airborne early warning and control (AEW&C)
* தாக்குதல்
	+ Counter-insurgency
	+ பீரங்கி வானூர்தி
* குண்டுவீச்சு வானூர்தி
	+ கனரக குண்டுவீச்சு வானூர்தி
	+ இலகு குண்டுவீச்சு வானூர்தி
	+ நடுத்தர குண்டுவீச்சு வானூர்தி
	+ தந்திரோபாய
	+ ஊடுருவு
	+ Pathfinder
* நெருக்கமான வான் ஆதரவு
* Electronic warfare (EW)
* Intruder
* சண்டை
	+ வான் மேன்மை
	+ இடைமறிப்பு
	+ Escort
	+ இரவு
* கடற்கண்காணிப்பு
* பன்முகம்
* Interdictor
* சண்டை-குண்டுவீச்சு வானூர்தி
* Strike fighter

 |
| சண்டையற்ற | 
* பரீட்சார்த்த
* வேவு வானூர்தி
* கண்காணிப்பு
* எரிபொருள் நிரப்புதல்
* Testbed
* பயிற்சி
* போக்குவரத்து

 |

 |
**பிரபா கல்விமணி** (பிறப்பு; கல்யாணி,ஜனவரி 12, 1947) என்பவர் தமிழக கல்வியாளர், மனித உரிமைச் செயல்பாட்டாளர், பழங்குடி பாதுகாப்புப் போராளி ஆவார்.

துவக்ககால வாழ்கை
----------------

இவர் தமிழ்நாட்டின், திருநெல்வேலி மாவட்டம், ராதாபுரம் வட்டத்தில் உள்ள சௌந்திரபாண்டியபுரம் என்னும் கிராமத்தைச் சேர்ந்தவர். மாணவப் பருவத்திலிருந்தே திராவிட இயக்கத்தில் ஈடுபாடுகொண்டிருந்தார். மதுரை அமெரிக்கன் கல்லூரியில் 1965 இல் படித்த காலத்தில் இந்தி எதிர்ப்புப் போராட்டத்தில் பங்கேற்றார். முதுகலை பட்டப் படிப்பு முடித்த பிறகு விழுப்புரத்திலும், பிறகு திண்டிவனம் அரசுக் கல்லூரியிலும் பேராசிரியராகப் பணியாற்றத் தொடங்கினார்.

வாழ்கை
------

இவர் கல்லூரி ஆசிரியர் பணிக்கு வந்தபிறகு மார்க்சிய இயக்கங்களில் ஈடுபாடுகொண்டார். 1993 இல் அத்தியூர் விஜயா என்கிற இருளர் இனப் பெண்ணைக் காவல்துறையினர் பாலியல் பலாத்காரம் செய்தனர். இந்த வழக்கை கல்யாணி முன்னெடுத்து நடத்தினார். அப்போதிருந்து இருளர் பழங்குடிகளுக்குத் துணையாக தொடர்ந்து செயல்பட்டுவருகிறார். 1996 இல் உருவாக்கப்பட்ட பழங்குடி இருளர் பாதுகாப்புச் சங்கத் தலைமையேற்றார்.

விடுதலைச் சிறுத்தைகள் கட்சித் தலைவர் திருமாவளவனால் முன்னெடுக்கப்பட்ட வடமொழி பெயர்களை விடுத்து தமிழ்ப் பெயர்களை சூட்டிக்கொள்ளும் இயக்கத்தின்போது, கல்யாணி என்ற தன் பெயரை கல்விமணி என மாற்றிக்கொண்டார். தமிழ்வழிக் கல்விக்காக திண்டிவனம் உரோசனையில் 2000 ஆம் ஆண்டு தாய்த் தமிழ்ப் பள்ளியைத் தொடங்கினார். 21 பிள்ளைகள், ஒரு ஆசிரியர், ஒரு தாயம்மாளுடன் தொடங்கப்பட்ட இப்பள்ளியில் 2017 வாக்கில் 203 மாணவர்கள் பயில்கின்றனர். அரசின் நிதி உதவி எதுவுமில்லாத நிலையிலும் கல்வி, மதிய உணவு, சீருடை உள்ளிட்ட அனைத்தும் இப்பள்ளியில் இலவசமாக அளிக்கப்படுகின்றன.

விருதுகள்
---------

* தி இந்து தமிழ் நாளிதழின் தமிழ் திரு விருது, 2017.

மேற்கோள்கள்
-----------

1. ↑  "'தி இந்து' தமிழ் திரு விருதுகள்- தமிழ் ஆளுமைகளைப் போற்றுவோம்!". *கட்டுரை*. தி இந்து தமிழ். 15 செப்டம்பர் 2017. 15 செப்டம்பர் 2017 அன்று பார்க்கப்பட்டது.

வெளி இணைப்புகள்
---------------

* பேராசிரியர் கல்யாணி(பிரபா.கல்விமணி) - ஒரு போராட்ட கதை...
**துர்கா** என்பது சிபு மித்ரா இயக்கி 1985ஆம் ஆண்டு வெளியான இந்தி மொழித் திரைப்படமாகும். இதில் ஹேமா மாலினி முக்கிய வேடத்தில் நடிக்க, இவருடன் அசோக் குமார், பிரான், ராஜ் பப்பர், அருணா இரானி ஆகியோரும் நடித்துள்ளனர். இத்திரைப்படத்தில் ராஜேஷ் கன்னா சிறப்புத் தோற்றத்தில் நடித்தார். இத்திரைப்படத்தின் இசையமைப்பாளர் சோனிக் ஓமி ஆவார்.

கதை
---

தினாநாத்தின் (அசோக் குமார்) ஒரே மகள் துர்கா (ஹேமா மாலினி). இவள் மென்மையான பேசும் பெண். இவள் வாழ்க்கையில் பல்வேறு ஆண்களால் துன்புறுத்தப்படுகிறாள். முதலில் துர்கா, சுனில் நாராயணனை (ராஜ் பப்பர்) காதலிக்கிறார். பின்னர் அவரை மணந்து கொள்கிறார். ஆனால் அவளது கணவன் தன்னுடன் உறங்குவதற்கு ஒரு சாக்குப்போக்காக மட்டுமே தன்னை மணந்தான் என்பதைத் திருமணத்திற்குப் பிறகு துர்க்கா உணர்கிறாள். துர்காவின் கணவன் மற்ற பெண்களுடன் காதல் செய்வதைப் துர்க்கா பார்க்கிறாள். இதனையறிந்த துர்காவின் கணவன், துர்காவினை விபச்சாரி என்று குற்றம் சாட்டி, திட்டம் ஒன்றைத் தீட்டி அவளைச் சதியில் சிக்க வைக்ககின்றார். அப்பாவிப் பெண்ணைக் கொன்றதாகக் துர்க்கா குற்றம் சாட்டப்படுகிறாள். தன்மீது சுமத்தப்பட் அநீதியை எதிர்த்துப் போராடுவதற்காக நீதிமன்றச் செலவுகளை ஏற்கப் பெரியவரான இரக்கமுள்ள ஜெகநாத்தின் (பிரான்) உதவியை நாடுகிறாள் துர்க்கா. பல்வேறு வழக்குகளில் வெற்றிபெற்ற வழக்கறிஞர் மோகன் (ராஜேஷ் கண்ணா) என்பவரை துர்காவிற்கு அறிமுகம் செய்து வைக்கின்றார் ஜெகநாதன். ஆனால் துர்காவுக்கு அந்த முதியவரின் நோக்கம் என்னவென்று தெரியவில்லை. அந்த முதியவர் ஏன் மோகனை வழக்குரைஞராக நியமித்தார், அந்த முதியவர் துர்காவுக்கு உதவி செய்ததன் நோக்கம் என்ன, பெண்ணைக் கொன்ற கணவனை துர்கா மன்னிப்பாளா என்பதுதான் மீதிக் கதை. இறுதியில் துர்கா தனது வாழ்க்கையில் எதிரிகளைப் பழிவாங்குகிறார். மோகன் துர்காவை மணக்கிறார்.

நடிகர்கள்
---------

* தினநாத் வேடத்தில் அசோக்குமார்
* மோகனாக ராஜேஷ் கன்னா
* சுனில் நாராயணனாக ராஜ் பப்பர்
* துர்காவாக ஹேமமாலினி
* ஷெர்ரியாக அருணா இரானி
* ஜெகநாதராக பிரான்

பாடல்கள்
--------

| பாடல் | பாடியவர்கள் |
| --- | --- |
| "குச் கெஹ்னேவாலா தா மெயின், பர் பூல் கயா" | லதா மங்கேஷ்கர், முகமது ரபி |
| "சினாக் சினாக்" | **ஆஷா போஸ்லே** |
| "அப் நயா தமாஷா" | **ஆஷா போஸ்லே** |
| "ஷெராவாலி தேரா தர்பார்" | **ஆஷா போஸ்லே** |
| "ஓ நாரி துக்கியாரி" | மகேந்திர கபூர் |
| "சசுரல் மே து ஹோகி அகேலி, சஹேலி ஜரா தட்கே ரஹியோ" | தில்ராஜ் கவுர், சந்திராணி முகர்ஜி |
| "ஹாய் சாஞ்சி கர் தியோ கி" | ஆல்கா யாக்னிக் |
|

மேற்கோள்கள்
-----------

1. ↑  "Kapur Films". 21 July 2011 அன்று மூலம் பரணிடப்பட்டது. 8 May 2011 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *Durgaa*
**கசுலீன் கவுர்** (*Hasleen Kaur*) என்பவர் இந்திய வடிவழகி ஆவார். இவர் பாண்டலூன்சு பெமினா இந்தியா அழகிப் போட்டியில் இரண்டாமிடமும் மற்றும் 3 திசம்பர் 2011 அன்று புவி அழகி 2011 அழகுப் போட்டியில் இந்தியாவைப் பிரதிநிதித்துவப்படுத்தியவரும் ஆவார். 2014ஆம் ஆண்டு வெளியான *கர்லே பியார் கார்லே* திரைப்படத்தில் பாலிவுட்டில் அறிமுகமாகும் முன் இவர் பல விளம்பரங்களில் தோன்றியுள்ளார்.

இளமை
----

கசுலீன் தில்லியில் வளர்ந்தவர். இவர் இயேசு மற்றும் மேரி கல்லூரியில் ஆங்கிலத்தில் பட்டம் பெற்றார். பின்னர் புது தில்லியில் உள்ள இந்திய மக்கள் தொடர்பு நிறுவனத்தில் மக்கள் தகவல் தொடர்பியலில் பட்டம் பெற்றார்.

வடிவழகியாக
----------

கசுலீன் கவுர் பல விளம்பரங்களில் வடிவழகியாக இருந்துள்ளார். இவர் ஒரு உன்னத வடிவழகியாகவும் பணியாற்றினார்.

### பெமினா இந்தியா அழகி

கசுலீன் கவுர் 2011 பாண்டலூன்ஸ் பெமினா இந்தியா அழகிப் போட்டியில் பங்கேற்றார். பெமினா அழகி இந்தியா புவி அழகி 2011 பட்டத்தினை வென்றார். இதில் கனிஷ்தா தங்கர் பெமினா இந்தியா உலக அழகியாக முடிசூட்டப்பட்டார். பெமினா இந்தியா புவி அழகி 2010 மற்றும் புவி அழகி 2010, நிக்கோல் பரியா, நிகழ்வின் முடிவில் இவருக்கு முடிசூட்டினார்.

### புவி அழகி 2011

பிலிப்பைன்சின் மணிலாவில் திசம்பர் 3 அன்று நடைபெற்ற புவி அழகி 2011 போட்டியில் இவர் போட்டியிட்டார்.

தொழில்
------

கசுலீன் ஒரு ஆடை அலங்கார வடிவழகியாக உள்ளார்.

| ஆண்டு | திரைப்படம் | வேடம் | மொழி | குறிப்புகள் | மேற்கோள் |
| --- | --- | --- | --- | --- | --- |
| 2014 | *கார்லே பியார் கார்லே* | பிரீத் | இந்தி | முன்னணி பாத்திரம் |  |
| 2022 | *கேட்* | பபிதா | துணை நடிகை |  |
| *மிலி* | கசுலீன் |  |
| 2023 | *தூ ஜூதி மெயின் மக்கார்* | மின்னி |  |  |

மேற்கோள்கள்
-----------

1. ↑  "Hasleen Kaur Spills The Beans On Her Pageant Experience - Beauty Pageants - Indiatimes". *Femina Miss India*. 2021-11-24 அன்று பார்க்கப்பட்டது.
2. ↑  "Launch Pad/ Ready to rock". *The Indian Express*. 24 January 2014. 7 January 2019 அன்று மூலம் பரணிடப்பட்டது. 27 June 2014 அன்று பார்க்கப்பட்டது.
3. ↑  "Women who posed topless". 22 January 2011. Archived from the original on 15 ஜனவரி 2012. .
4. ↑  "Karle Pyar Karle to Star Miss India Earth Hasleen Kaur". 17 March 2013. .
5. ↑  "EXCLUSIVE: Hasleen Kaur on her Netflix show, "After CAT, I have become an actor," breaks silence on its comparison with Udta Punjab". 11 December 2022. .
6. ↑  "Janhvi Kapoor's 'Mili' now streaming on Netflix". 30 December 2022. .

வெளி இணைப்புகள்
---------------

* ஐ.எம்.டி.பி இணையத்தளத்தில் கசுலீன் கவுர்
* டுவிட்டரில் கசுலீன் கவுர் Edit this at Wikidata

விக்கிமீடியா பொதுவகத்தில்,  
 ***கசுலீன் கவுர்***   
என்பதின் ஊடகங்கள் உள்ளன.
**புக்ராயான் தொடருந்து விபத்து** *(Pukhrayan train derailment)* என்பது 20 நவம்பர் 2016 அன்று, இந்தூர் - இராஜேந்திர நகர் விரைவு வண்டி தடம்புரண்டு ஏற்பட்ட விபத்தினைக் குறிக்கும். இந்தூர் நகரிலிருந்து பாட்னா நகருக்கு சென்று கொண்டிருக்கும்போது அதிகாலை 3 மணி அளவில் ஏற்பட்ட இந்த விபத்தில் சுமார் 130 பேர் உயிரிழந்தனர்; 200 பேர் காயமடைந்தனர். இராசேந்திர நகர் தொடருந்து நிலையம் பாட்னா நகரின் மையத்தில் உள்ளது. இவ்விபத்தில் 14 பெட்டிகள் தடம் புரண்டன. புக்ராயான் கான்பூர் நகரிலிருந்து 65 கிமீ தொலைவில் உள்ளது. அதிக உயிர் சேதம் எசு 1, எசு 2 என்ற இரு தூங்கும் வசதியுடைய பெட்டிகளில் ஏற்பட்டதாக அதிகாரிகள் தெரிவித்தனர்.

உத்திரப் பிரதேசத்தில் இதுவரை நடந்த தொடருந்து விபத்துகளில் இந்த விபத்தே மோசமான விபத்தாகும். இது 2010ஆம் ஆண்டு மேற்கு வங்காளத்திலுள்ள மேற்கு மிட்னாபூரில் நடந்த ஜானேசுவரி விரைவு தொடருந்தின் விபத்திற்குப் பிறகு இந்தியாவில் ஏற்பட்டுள்ள மோசமான விபத்தாகும். விபத்தில் இறந்த பெரும்பாலானவர்கள் உத்திரப் பிரதேசத்தையும், மத்தியப் பிரதேசத்தையும் சேர்ந்தவர்கள்.

இறந்தவர்களுக்கு பிரதமர் நரேந்திர மோதி 2 இலட்சமும், தொடருந்துத் துறை 2 இலட்சமும் காயமுற்றவர்களுக்கு 50 ஆயிரமும் சிறு காயமுற்றவர்களுக்கு 25 ஆயிரமும் (இது இரயில்வே ஆணையம் வழங்குவது அல்லாமல்), உத்திரப் பிரதேச முதல்வர் அகிலேசு யாதவ் 5 இலட்சமும், மத்தியப் பிரதேச முதல்வர் சிவ்ராஜ் சிங் சௌஃகான் 2 இலட்சமும், பீகார் முதல்வர் நிதிசு குமார் (பீகார் மக்கள் இறந்திருந்தால் காயமுற்று இருந்தால்) 2 இலட்சமும் காயமுற்றவர்களுக்கு 50 ஆயிரமும் அறிவித்தார்கள்.

உடனடியாக காயமுற்றவர்களுக்கு கொடுக்கப்பட்ட 5,000 ரூபாயில், அண்மையில் செல்லாததாக அறிவிக்கப்பட்ட 500 ரூபாய்கள் இருந்தன என குற்றம் சாட்டப்பட்டது.

விசாரணைகள்
----------

தண்டவாளத்தில் ஏற்பட்டிருந்த விரிசல் காரணமாக தொடருந்து தடம்புரண்டிருக்கலாம் என ஆரம்பகட்ட விசாரணை தெரிவித்தது. தொடருந்தில் அளவுக்கதிகமான மக்கள் பயணித்ததாகவும் அறியப்பட்டது.

மேற்கோள்கள்
-----------

1. ↑  "Indore Patna Express derails: Over 120 killed, Suresh Prabhu to reach accident spot". தி இந்தியன் எக்சுபிரசு. 20 நவம்பர் 2016. 20 நவம்பர் 2016 அன்று பார்க்கப்பட்டது.
2. ↑  "Dozens killed as train derails near Kanpur, India". பிபிசி செய்திகள். 20 நவம்பர் 2016 அன்று பார்க்கப்பட்டது.
3. ↑  "Indore-Patna express train derails in Kanpur: 96 killed, over 100 injured". இந்தியா டைம்சு. 2016-11-20 அன்று மூலம் பரணிடப்பட்டது. 20 நவம்பர் 2016 அன்று பார்க்கப்பட்டது.
4. ↑  "120 Dead After Indore-Patna Express Derails In Train Accident Near Kanpur Today". *NDTV*.. பார்த்த நாள்: 20 November 2016.
5. ↑  "Kanpur Train Accident: Rajnath Singh Sends Disaster Response Teams For Rescue Ops". *NDTV*.. பார்த்த நாள்: 20 November 2016.
6. ↑  Madan Kumar (20 November 2016). "Kanpur train derailment: Bihar CM Nitish Kumar announces ex-gratia payment for Rs 2 lakh to dead, Rs 50,000 to injured". Patna: தி டைம்ஸ் ஆஃப் இந்தியா.. பார்த்த நாள்: 21 November 2016.
7. ↑  "Kanpur Rail Accident Survivors Get Old Notes As Compensation". 2017-05-01 அன்று மூலம் பரணிடப்பட்டது. 2016-11-21 அன்று பார்க்கப்பட்டது.
8. ↑  "Indore Patna Express accident: MoS Railways hints at fractured track for derailment". *தி இந்தியன் எக்சுபிரசு*.. பார்த்த நாள்: 20 நவம்பர் 2016.
9. ↑  "Indore-Patna Express derailment: Train was carrying more passengers than its capacity". *டைம்சு ஆப் இந்தியா*.. பார்த்த நாள்: 20 நவம்பர் 2016.
**பிரபா ஸ்ரீதேவன்** இந்திய உயர்நீதிமன்ற நீதிபதியாக இருந்து ஓய்வு பெற்றவர். அறிவுசார் சொத்துரிமை மேல் முறையீட்டுத் தீர்ப்பாயத்தின் (IPAB) முன்னாள் தலைவர் (மே 2011 - ஆகஸ்டு 2013).

இவர் தேசபக்தரும், மெரீனாவிற்காகப் போராடியவருமான வி.கிருஷ்ணஸ்வாமி அய்யரின் கொள்ளுப் பேத்தி ஆவார்.
ஒரு வழக்கில் இல்லத்தரசிகளின் பணிகள் குறைத்து மதிப்பிடப்படக் கூடிய ஒன்று அல்ல என்றும், அதற்கு பொருளாதார மதிப்பீடும் தந்து இவர் வழங்கிய தீர்ப்பு, பெண்களின் மதிப்பை உணர்த்தியது.

அறிவுசார் சொத்துரிமைத் துறையில் (IP), அவற்றினை நிர்வகிப்பதில் மிகுந்த திறமைசாலியாகவும், அத்துறையில் உலக அளவில் முன்னோடியான முதல் 50 நபர்களில் ஒருவராகவும் மதிப்பிடப்படுகிறார்.

இவர் தமிழகத்தின் நாளிதழான தினமணியில் இடையிடையே கட்டுரைகள் எழுதி வருகிறார்.

இளைஞர்களுக்கு இவரது உரை
-----------------------

* நீதியரசி பிரபா ஸ்ரீதேவன் உரை
[*தொடர்பிழந்த இணைப்பு*]

மேற்கோள்கள்
-----------

1. ↑
2. ↑  கிருஷ்ண சுவாமி அய்யர் என்ற மாமனிதர்
3. ↑  "காப்பகப்படுத்தப்பட்ட நகல்". 2011-06-23 அன்று மூலம் பரணிடப்பட்டது. 2014-07-20 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2013-07-28 அன்று மூலம் பரணிடப்பட்டது. 2014-07-20 அன்று பார்க்கப்பட்டது.
**கசௌலி** (Kasauli) (இந்தி: कसौली), இந்தியாவின் இமாச்சலப் பிரதேச மாநிலத்தின் சோலான் மாவட்டத்தில், 1900 மீட்டர் உயரத்தில் அமைந்த இந்திய இராணுவப் பாசறை நகரம் ஆகும்.  1842ல் கசௌலி பகுதியில் கிழக்கிந்திய கம்பெனி ஆட்சியாளர்கள் படைத்துறை நகரத்தை நிறுவினர். 

இந்நகரம் சிம்லாவிலிருந்து 77 கிமீ தொலைவிலும்; சண்டிகரிலிருந்து 65 கிமீ தொலைவிலும் அமைந்துள்ளது. கசௌலி நகரத்தின் தொடருந்து நிலையம் 1927 மீட்டர் உயரத்தில் நிறுவப்பட்டுள்ளது.

மக்கள் தொகையியல்
----------------

கசௌலி பாசறை நகரத்தின், 2011-ஆம் ஆண்டின் மக்கள் தொகை கணக்கெடுப்பின் படி, மொத்த மக்கள் தொகை 3,885 ஆகும். அதில் ஆண்கள் 2,183 ஆகவும்; பெண்கள் 1,702 ஆகவும் உள்ளனர். ஆறு வயதிற்குட்பட்டோர் 406 ஆக உள்ளனர். சராசரி எழுத்தறிவு 91.23% ஆக உள்ளது. அதில் ஆண்களின் எழுத்தறிவு 94.05 % ஆகவும்; பெண்களின் எழுத்தறிவு 87.56 % ஆகவும் உள்ளது. பாலின விகிதம் 1000 ஆண்களுக்கு, 780 பெண்கள் வீதம் உள்ளனர். 954 வீடுகளைக் கொண்டுள்ள கசௌலி பாசறை நகராட்சி மன்றம் ஆறு வட்டங்களாக பிரிக்கப்பட்டுள்ளது.

### சமயம்

மொத்த மக்கள் தொகையில் இந்துக்கள் 91.97% ஆகவும்; இசுலாமியர்கள் 2.70% ஆகவும்; கிறித்தவர்கள் 2.27% ஆகவும்; சீக்கியர்கள் 2.21% ஆகவும்: பௌத்தர்கள் 0.49% ஆகவும்; சமணர்கள் 0.31% ஆகவும்; மற்றவர்கள் 0.05% ஆகவும் உள்ளனர்.

தட்ப வெப்பம்
------------

கசௌலி நகரத்தின் குளிர்கால வெப்பம் 2 பாகை செல்சியசாகவும், கோடை கால வெப்பம் 32 பாகை செல்சியஸ் வரையும் உணரப்படுகிறது. ஆண்டு மழைப் பொழிவு 1020 மில்லி மீட்டராகும்.

கசௌலியின் பிரபல நிறுவனங்கள்
---------------------------

### மத்திய ஆராய்ச்சி நிலையம்

மத்திய ஆராய்ச்சி நிலையம், கசௌலி
கசௌலியில் மத்திய ஆராய்ச்சி நிலையம் (CRI) 1905ல் நிறுவப்பட்டது.

 உலக சுகாதார நிறுவனத்துடன் இணைந்து செயல்படும் கசௌலி மத்திய ஆராய்ச்சி நிலையத்தில் அம்மை, நாய்க்கடி, பாம்புக்கடி, தேள்கடி, முடக்கு வாதம் போன்ற நோய்களுக்கு தடுப்பு மருந்துகள் (DPT vaccine) உற்பத்திச் செய்யப்படுகிறது. மேலும் இந்நிறுவனம் நுண்ணுரியல் (Microbiology) பாடத்தில் முதுகலை பட்ட மேற்படிப்புகள் கற்றுத்தருகிறது.

மேற்கோள்கள்
-----------

1. ↑  Gopal, Madan (1990). K.S. Gautam. ed. *India through the ages*. Publication Division, Ministry of Information and Broadcasting, Government of India. பக். 179. .
2. ↑  Sharma, Ambika; "Architecture of Kasauli churches"; *The Tribune*, Online edition, 2 March 2001. Retrieved 7 July 2012.
3. ↑  Kasauli, India Page, fallingrain.com. Retrieved 8 July 2011
4. ↑  [  Kasauli Religion Data 2011]
5. ↑  "Pasteur Institute of India, Kasauli" *Nature* 6 July 1940. Retrieved 9 May 2011

வெளி இணைப்புகள்
---------------

விக்கிமீடியா பொதுவகத்தில்,  
 ***Kasauli***   
என்பதின் ஊடகங்கள் உள்ளன. 

* விக்கிச்செலவில் செலவு வழிகாட்டி: Kasauli
* Himachal Pradesh website பரணிடப்பட்டது 2011-07-09 at the வந்தவழி இயந்திரம். Retrieved 8 July 2011
* "Development plan for Kasauli Planning Area" பரணிடப்பட்டது 2012-03-26 at the வந்தவழி இயந்திரம், Himachal Pradesh Government. Retrieved 8 July 2011
* "Kasauli - My Ride" பரணிடப்பட்டது 2014-02-18 at the வந்தவழி இயந்திரம், Tranquilblog
* "Places to visit in Kasauli", Travel Diary
ஸ்ரீகிருஷ்ணரை பிரபாச பட்டினத்தில் அருச்சுனன் சந்தித்தல்
பிரபாச பட்டினம்-1957ஆம் ஆண்டு புகைப்படம்
**பிரபாச பட்டினம்** அல்லது **சோமநாதபுர பட்டினம்** (Prabhas Patan or Somnath Patan), என்று அழைக்கப்படும் இக்கடற்கரை நகரம், குஜராத் மாநிலத்தின் சௌராஷ்டிர தீபகற்ப பகுதியில், கிர்சோம்நாத் மாவட்டத்தில் அமைந்துள்ளது. இந்நகரத்தில் சோதிர்லிங்க கோயிலான சோமநாதர் கோயில் அமைந்துள்ளது. கிர்சோம்நாத் மாவட்ட தலைமையகமான வேராவல் நகரிலிருந்து 7 கிலோ மீட்டர் தொலைவில் அரபுக் கடல் ஒட்டி உள்ளது. இந்நகரம் இந்து புனித தலங்களில் ஒன்று.

அருச்சுனன் தீர்த்த யாத்திரையின் போது ஸ்ரீகிருஷ்ணரை பிரபாச பட்டினத்தில் சந்தித்து, சுபத்திரையை மணந்தார். ஸ்ரீகிருஷ்ணர், தமது அவதார முடிவு நெருங்கும் நேரத்தில் பிரபாச பட்டினத்தில் இருந்தார். ஒரு வேடுவனின் அம்பு கிருஷ்ணரின் காலில் குத்தப்பட்டதால் இறந்தார் என்று பாகவத புராணத்தின் மூலம் தெரியவருகிறது.

திரிவேணி சங்கமம்
----------------

பிரபாச பட்டினம் அருகே அமைந்த ஹிரண், சரஸ்வதி மற்றும் கபிலா என்ற மூன்று புனித ஆறுகள் சங்கமிக்கும் இடத்திற்கு திரிவேணி சங்கமம் என்று பெயர். சோமநாதரை வழிபடுவதற்கு முன் இத்திருவேணி சங்கமத்தில் பக்தர்கள் புனித நீராடாடுவர்.

சமண சமயத்தின் 8வது தீர்த்தங்கரர் சந்திரபிரபாவின் கோயில் இங்கு அமைந்துள்ளது.

மேற்கோள்கள்
-----------

1. ↑   பரணிடப்பட்டது 2011-07-15 at the வந்தவழி இயந்திரம்.

வெளி இணைப்புகள்
---------------

* 
* 
*
**சிலுக்குவார்ப்பட்டி சிங்கம்**, இயக்குனர் செல்லா இயக்கி 2018ல் வெளிவந்த இந்திய தமிழ் அதிரடி நகைச்சுவை படம். விஷ்ணு விஷால் ஹீரோவக நடித்து தயாரித்த இப்படத்தில் ஓவியாவுடன் இவர் நடித்துள்ளார். இசை அமைப்பாளர் லியோன் ஜேம்ஸ் இப்படத்திற்கு இசை அமைத்துள்ளார்.இப்படம் ரெட் ஜெயண்ட்ஸ் மூவிஸ் நிறுவனத்தால் விநியோகிக்கப்படுகிறது. இது 21 டிசம்பர் 2018 அன்று வெளியிடப்பட்டது. வெளியானதும் இந்த படம் விமர்சகர்களிடமிருந்து கலவையான விமர்சனங்கள் முதல் நேர்மறையான விமர்சனங்களைப் பெற்றது.

கதாப்பாத்திரங்கள்
-----------------

* விஷ்ணு விஷால் - சத்தியமூர்த்தி அல்லது சத்தி
* ஓவியா - கனகா
* ரெஜினா கசாண்ட்ரா - ராஜேஸ்வரி (ராஜி)
* பு. ரவிசங்கர் - சைக்கிள் ஷங்கர்
* ஆனந்தராஜ் - "ஷேர் ஆட்டோ" சந்திரன்
* யோகி பாபு - டோனி.
* கருணாகரன் - பி.சி.பாஸ்கர்
* மன்சூர் அலி கான் - நிலக்கோட்டை நாராயணன்
* ஆடுகளம் நரேன் - ஆணையர் பன்னீர்செல்வம்
* சுவரொட்டி நந்தகுமார் - அமைச்சர் ஆறுமுக பெருமாள்
* ஜி.மாரிமுத்து - ராமலிங்கம்
* சௌந்தரராஜா - ராஜபாண்டி
* வடிவுக்கரசி - சத்தியமூர்த்தியின் பாட்டி

தயாரிப்பு
---------

சிலுக்குவார்ப்பட்டி சிங்கம் படத்தை விஷ்ணு விஷால் மற்றும் ஆர்யன் ஆகியோர் இணைந்து விஷ்ணு விஷால் ஸ்டுடியோஸ் மற்றும் டர்மரிக் ஆகிய தயாரிப்பு நிறுவனங்களின் பெயரில் தயாரித்தனர். இப்படத்தை ரெட் ஜெயண்ட்ஸ் மூவிஸ் நிறுவனத்தால் விநியோகிக்கப்படுகிறது. இப்படத்தின் படத் தொகுப்பாளர் லிவிங்ஸ்டன் ஆண்டனி ரூபன் ஆவார். இப்படத்தின் ஒளிப்பதிவு ஜே. லக்‌ஷ்மன் செய்துள்ளார்.

பட வெளியீடு
-----------

### உரிமங்கள்

சிலுக்குவார்ப்பட்டி சிங்கம் படத்தின் செயற்கைக்கோள் உரிமைகள் ஸ்டார் விஜய்க்கு விற்கப்பட்டன. இது 21 டிசம்பர் 2018 அன்று வெளியிடப்பட்டது.

### விமர்சனங்கள்

சிலுக்குவார்ப்பட்டி சிங்கம் திரைப்படம் விமர்சகர்களிடமிருந்து கலவையான விமர்சனங்கள் முதல் நேர்மறையான விமர்சனங்களைப் பெற்றது. டைம்ஸ் ஆப் இந்தியா இப்படத்திற்கு 3/5 மதிப்பென் வழங்கியது. சைஃபி மூவிஸ் 3.5/5 மதிப்பென் வழங்கியது.சைஃபி தனது விமர்சனத்தில் "நீங்கள் ஒரு நல்ல சிரிப்பைத் தேடுகிறீர்களானால், சிலுக்குவார்பட்டி சிங்கம் உங்களை திருப்திப்படுத்துவது உறுதி" என்றது. பிஹைண்ட் வுட்ஸ் நிறுவனம் 2.5/5 மதிப்பென் வழங்கியது. ஐ. எம். டி. பி 5.3/10 மதிப்பென் வழங்கியது. இந்தியா கிலிட்ஸ் நிறுவனம் 2.5/5 மதிப்பென் வழங்கியது.

இசை
---

இப்படத்திற்கு இசை அமைத்தவர் லியோன் ஜேம்ஸ்.

டியோ டியோ ரியா - சுனிதி சவுகான், நரேஷ் ஐயர், சந்தோஷ் ஹரிஹரன் - 4:44

மயக்காத - சுதர்ஷன் அசோக் - 4:25

ஏய் டம்மி - பட்டாசு பாம்பா பாக்கியா - 4:32

சிலுக்குவார்பட்டி சிங்கம் - சர்கம் கொயர், வைக்கோம் விஜயலட்சுமி - 3:34

மேற்கோள்கள்
-----------

1. 1 2
2. ↑
3. ↑
4. ↑
5. ↑
6. ↑
**விளையாட்டுத் திரைப்படம்** (Sports film) என்பது ஒரு திரைப்பட வகையாகும். இது விளையாட்டை கருப்பொருளாக பயன்படுத்தி எடுக்கப்படுகின்றது. இதுபோன்ற விளையாட்டுத் திரைப்படங்கள் காதல், அதிரடி, உண்மை, வாழ்க்கை வரலாறு போன்ற துணை வகைத் திரைப்படங்களுடன் இணைத்து தயாரிக்கப்படுகின்றது. அமெரிக்கா நாட்டில் மோட்டார் பந்தயம், அமெரிக்கக் கால்பந்தாட்டம், மற்போர், குத்துச்சண்டை போன்ற விளையாட்டுகளையும், இந்தியாவில் துடுப்பாட்டம், சடுகுடு போன்ற விளையாட்டுகளை மையமாக வைத்தே பெரும்பாலான விளையாட்டுத் திரைப்படங்கள் எடுக்கப்படுகின்றன.

தமிழ்த் திரைப்படத்துறையில் விளையாட்டு சார்ந்த திரைப்படங்கள் எடுப்பது மிகவும் அரிதானது. ஆனாலும் எம். குமரன் சன் ஆஃப் மகாலட்சுமி, வெண்ணிலா கபடிகுழு, ஜீவா, சென்னை 600028, கென்னடி கிளப், வெண்ணிலா கபடிகுழு 2, தோனி, வல்லினம், சாம்பியன், பூலோகம், சென்னை 600028 II, இறுதிச்சுற்று, கனா, பிகில், போன்ற சில திரைப்படங்கள் வெளியாகி வெற்றியும் கண்டுள்ளது. ஹாலிவுட் திரைப்படத்துறையில் ஃபாரஸ்ட் கம்ப், இசுபேசு யாம், ராக்கி, பாஸ்ட் அன்ட் பியூரியஸ் 6, மில்லியன் டாலர் பேபி போன்ற பல திரைப்படங்கள் வெளியாகியுள்ளது. 2015 ஆம் ஆண்டு வெளியான பியூரியஸ் 7 என்ற திரைப்படம் அதிக வசூல் செய்த விளையாட்டுத் திரைப்படங்களில் ஒன்றாகும்.

மேலும்
------

முதன்மைக் கட்டுரை: அதிக வசூல் செய்த விளையாட்டுத் திரைப்படங்கள்

மேற்கோள்கள்
-----------

1. ↑  Crosson, Seán (2013). *Sport and Film*. Abingdon, Oxon: Routledge. பக். 60. பன்னாட்டுத் தரப்புத்தக எண்:9780415569934. .

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
**வீரன் முத்துராக்கு** 2014 மார்ச்சில் வெளிவந்த திரைப்படமாகும். இதை ராசசேகரன் இயக்கியுள்ளார். கதிர், லியா சிறீ போன்றோர் நடித்துள்ளனர்.

கதைச்சுருக்கம்
--------------

நரேனும், சண்முக சுந்தரமும் பக்கத்து பக்கத்து கிராமத்தின் தலைவர்கள். 30 ஆண்டுக்கு முன்னால் நடந்த சண்டையில் சண்முக சுந்தரத்தின் ஒரு காலை நரேன் உடைத்துவிடுகிறார். அன்றிலிருந்து இருவருக்குள்ளும் பகை உண்டாகிறது.

இவர்களது மகன்கள் வளர்ந்து பெரியவர்களானதும், இவர்களுக்குள் நடக்கும் சிலம்பு சண்டையில் நரேனின் மகனான கதிர் வெற்றி பெறுகிறார். இதனால் மேலும் கோபமடைந்த சண்முக சுந்தரம் நரேனை பழிதீர்க்க நேரம் பார்த்து காத்துக் கொண்டிருக்கிறார்.

நரேனின் ஊரில் ஏதாவது கலவரத்தை தூண்டி நரேனை பழிதீர்க்க பார்க்கிறார். ஆனால், அது நடக்காமல் போகிறது. ஒருநாள் நரேன் ஊர் வழியாக செல்லும் பேருந்தை வழிமறிக்கும் கதிர், அந்த பேருந்தில் பயணம் செய்யும் நாயகி லியா சிறீயை பார்த்ததும் காதல்வயப்பட்டு விடுகிறார். நாளடைவில் இருவரும் காதலிக்க ஆரம்பிக்கிறார்கள். லியாசிறீ சண்முக சுந்தரத்தின் தங்கையின் மகள்.

இந்நிலையில், நரேன் கொலை செய்யப்படுகிறார். மாடு முட்டிதான் அவர் இறந்தார் என காவல்துறை அந்த கொலையை மூடி மறைக்கிறது. தனது தந்தை இறந்த சோகத்தில் ஊரில் வாழப் பிடிக்காத நாயகன் காட்டுக்குள் சென்று வாழ்ந்து வருகிறார்.

லியாசிறீக்கும் சண்முகசுந்தரத்தின் மகனுக்கும் திருமணம் செய்துவைக்க முடிவெடுக்கின்றனர். இதுபிடிக்காத லியாசிறீ, கதிரைத் தேடி காட்டுக்குள் செல்கிறாள். இதை அறிந்த சண்முகசுந்தரம் அவளை பின்தொடர்ந்து சென்று லியாசிறீயை கொன்று விடுகிறார்.

சித்தப்பா நமோ நாராயணனும், சண்முக சுந்தரமும் சேர்ந்துதான் தனது தந்தையை கொன்றார்கள் என்பது கதிருக்கு தெரிய வருகிறது. தன் தந்தை மற்றும் காதலி சாவுக்கு காரணமானவர்களை கதிர் பழிதீர்த்தாரா? இல்லையா? என்பதே மீதிக்கதை.

மேற்கோள்கள்
-----------

1. ↑
**சண்முகசுந்தரம்** (இறப்பு:15 ஆகஸ்ட் 2017) தமிழ் குணச்சித்திர நடிகராவார். நூற்றுக்கு மேற்பட்ட திரைப்படங்களில் நடித்த இவர், ம. சு. விசுவநாதன், இளையராஜா ஆகியோரின் இசைக்குழுக்களில் பாடகராகப் பங்களித்தார்.

வாழ்க்கைக் குறிப்பு
-------------------

சண்முகசுந்தரம் சென்னையில் வணிகக் குடும்பம் ஒன்றில் பிறந்தவர். கல்லூரியில் படிக்கும் போது, அவரது நண்பர்களான சில நாடக நடிகர்களுடன் நாடகம் ஒன்றைப் பார்க்க சென்றிருந்தார். அந்நாடகத்தில் நடிப்பதாக இருந்த ஒருவர் அன்று வராததால், அந்த வாய்ப்பு சண்முகசுந்தரத்திற்குக் கிடைத்தது. அப்பாத்திரத்தில் திறமையாக நடித்து பாராட்டுப் பெற்றார். அதன் பின்னர் மேடை நாடகங்களில் நடிக்க ஆரம்பித்தார். இவரது நடிப்பை அவதானித்த சிவாஜி கணேசன் *இரத்தத் திலகம்* (1963) திரைப்படத்தில் நடிக்க சந்தர்ப்பம் கொடுத்தார். இத்திரைப்படத்தில் இவர் சீன இராணுவத் தளபதி வேடத்தில் நடித்தார். அதன் பின்னர் பி. ஆர். பந்துலுவின் இயக்கத்தில் வெளிவந்த *கர்ணன்* (1964) திரைப்படத்தில் சல்லியன் வேடத்தில் நடித்தார்.

1989 இல் கங்கை அமரனின் இயக்கத்தில் வெளிவந்த *கரகாட்டக்காரனில்* கிராமப் பஞ்சாயத்துத் தலைவராக இவரது நடிப்பு பெரிதும் பாராட்டப்பட்டது. 1990களின் இறுதியில் தொலைக்காட்சி நாடகங்களில் நடிக்க ஆரம்பித்தார். ராதிகா சரத்குமார் தயாரிப்பில் வெளிவந்த *அண்ணாமலை*, *செல்வி* *அரசி* ஆகிய நாடகங்களில் நடித்தார்.

நடித்த குறிப்பிடத்தக்க திரைப்படங்கள்
------------------------------------

### திரைப்படங்கள்

* *இரத்தத் திலகம்* (1963)
* *கர்ணன்* (1964)
* *வாழையடி வாழை* (1972)
* *இதயக்கனி*
* *குறத்தி மகன்*
* *படிக்காத பண்ணையார்*
* *தசாவதாரம்* (1976)
* *மீனாட்சி திருவிளையாடல்* (1989)
* *கரகாட்டக்காரன்* (1989)
* *மௌனம் சம்மதம்* (1990)
* *கிழக்கு வாசல்* (1990)
* *தங்கமான தங்கச்சி* (1991)
* *காவல் நிலையம்* (1991)
* *நான் போகும் பாதை* (1991)
* *சிங்கார வேலன்* (1992)
* *வில்லுப் பாட்டுக்காரன்* (1992)
* *பங்காளி* (1992)
* *கோயில் காளை* (1993)
* *மணிக்குயில்* (1993)
* *என் ராஜாங்கம்* (1994)
* *செவத்த பொண்ணு* (1994)
* *சுப்பிரமணிய சாமி* (1994)
* *மஞ்சுவிரட்டு* (1994)
* *நம்ம ஊரு ராசா* (1996)
* *பொங்கலோ பொங்கல்* (1997)
* *உன்னை தேடி* (1999)
* *நீ வருவாய் என* (1999)
* *எதிரும் புதிரும்* (1999)
* *சாஜகான்* (2001)
* *சென்னை 600028* (2007)
* *சரோஜா* (2008)
* *கோவா* (2010)
* *புகைப்படம்* (2010)
* *தமிழ்ப்படம்* (2010)
* *கலகலப்பு* (2012)
* *நண்பன்* (2012)
* *ஒன்பதிலே குரு* (2013)
* *தாவணிக் கனவுகள்*
* *நானே ராஜா நானே மந்திரி*
* *பிரியாணி* (2013)
* *மாசு என்கிற மாசிலாமணி* (2015)
* *திரிஷா இல்லனா நயன்தாரா* (2015)
* *ஜாக்சன் துரை* (2016)
* *கடவுள் இருக்கான் குமாரு* (2016)
* *அச்சமின்றி* (2016)
* *வெருளி* (2017)
* *அன்பானவன் அசராதவன் அடங்காதவன்* (2017)

### தொலைக்காட்சி நாடகங்கள்

* *அண்ணாமலை*
* *செல்வி*
* *அரசி*
* *வம்சம்*

மேற்கோள்கள்
-----------

1. ↑  "குணசித்திர நடிகர் சண்முகசுந்தரம் காலமானார்". தி இந்து (தமிழ்). 15 ஆகத்து 2017. 15 ஆகத்து 2017 அன்று பார்க்கப்பட்டது.
2. ↑
**சாண்டினீஸ்டா தேசிய விடுதலை முன்னணி** (எசுப்பானியம்: *Frente Sandinista de Liberación Nacional*, ஆங்கில மொழி: *Sandinista National Liberation Front*) நிக்கராகுவா நாட்டிலுள்ள ஒரு மக்களாட்சிசார் நிகருடைமைக் கொள்கையுள்ள அரசியல் கட்சி ஆகும். 19 ஜூலை 1961 ஆம் ஆண்டு கார்லோஸ் ஃபொன்சேக்கா, சில்வியோ மயோர்கா, தொமாஸ் போர்கே முதலானோரைக் கொண்ட பல்கலைக்கழக மாணவர் குழு தேசிய விடுதலை முன்னணி என்ற அமைப்பைத் தொடங்கியது. இரண்டாண்டுகளுக்குப் பின் 1930 களில் அமெரிக்க ஆக்கிரமிப்பை எதிர்த்த அகுஸ்டோ செஸார் சாண்டினோவின் பெயர் இணைக்கப்பட்டு சாண்டினீஸ்டா தேசிய விடுதலை முன்னணி உருவானது. 

2001 அதிபர் தேர்தலில் இந்த கட்சியைச் சேர்ந்த டானியல் ஒர்ட்டேகா 876927 வாக்குகளைப் பெற்றார் (43%). 2001 நடைபெற்ற பாராளுமன்றத் தேர்தல்களில் அக்கட்சி 915417 வாக்குகளைப் (42.1%, 41 இடங்கள்) பெற்றது. 2011 ஆம் ஆண்டின் தேர்தலில் 60.85% வாக்குகளைப் பெற்று வெற்றி பெற்றது. இந்தக் கட்சியின் பொதுச் செயலாளர் டானியல் ஒர்ட்டேகா நிக்கராகுவா நாட்டின் அதிபரானார்.

மேற்கோள்கள்
-----------

1. ↑  Richard Collin; Pamela L. Martin (2012). *An Introduction to World Politics: Conflict and Consensus on a Small Planet*. Rowman & Littlefield. பக். 218–. பன்னாட்டுத் தரப்புத்தக எண்:978-1-4422-1803-1.. பார்த்த நாள்: 18 July 2013.
2. ↑  "Nicaragua Twenty-five Years Later". Solidarity-us.org. 1979-07-19. 2013-04-18 அன்று பார்க்கப்பட்டது.
3. ↑  The FSLN official website may once have named the following as founders: Santos López (former Sandino fighter), Carlos Fonseca, Silvio Mayorga, Tomás Borge, Germán Pomares Ordonez, Jorge Navarro, Julio Buitrago, Faustino Ruiz, Rigoberto Cruz and José Benito Escobar Pérez. The original citation, dated March 30, 2009, was to  "History of Nicaragua's FSLN." The page no longer lists the names shown above, and appears to be a commercial site, not the FSLN's site (November 2009).

வெளி இணைப்புகள்
---------------

விக்கிமீடியா பொதுவகத்தில்,  
 ***சாண்டினீஸ்டா தேசிய விடுதலை முன்னணி***   
என்பதின் ஊடகங்கள் உள்ளன. 

* அலுவல்முறை இணையதளம் பரணிடப்பட்டது 2011-02-23 at the வந்தவழி இயந்திரம்
**பிரபாவதி கணேசன்** (*Prabhavathi Ganesan* 15 சனவரி 1941 -17 பெப்ரவரி 2021) என்பவர் இந்திய ஒன்றியம், தமிழ்நாட்டைச் சேர்ந்த ஒரு வீணை இசைக் கலைஞர், வீணை ஆசிரியர் ஆவார்.

15 சனவரி 1941 அன்று பிறந்த பிரபாவதி தன் பத்து வயதிலேயே வீணை சிட்டிபாபுவிடம் குருகுல முறைப்படி வீணை இசையை கற்கத் துவங்கினார். பின்னர் லால்குடி ஜெயராமன், டி. கே. ஜெயராமன் என பலரிடம் இசை பயின்னு 16 வயதில் அரங்கேற்றம் கண்டார். அனைத்திந்திய வானொலி நிலையம், தூர்தர்சன் போன்றவற்றின் அங்கிகாரம் பெற்ற கலைஞராக இவர் விளங்கினார். இவர் அமெரிக்கா, கனடா, இங்கிலாந்து, பல ஐரோப்பிய நாடுகள், ஆஸ்திரியா என உலகின் பல பகுதிகளில் உள்ள மேடைகளில் தன் இசையை ஒலித்துள்ளார். இவர் இந்தியா, இலங்கை தமிழர்கள் பலருக்கு வீணை கற்பித்துள்ளார். பொதுவாக வீணைக் கலைஞர்கள் அரங்கில் வயலின், புல்லாங்குழல் போன்ற பக்கவாத்தியங்கள் வாசிப்பதினூடே வாசிப்பர். பிரபாவதி பக்கவாத்தியங்களைக் கொண்டிருந்தாலும் தனித்தே வாசிப்பார் வாத்தியங்கள் 'தனி' வாசிக்கும்போது விரங்களுக்கு ஓய்வளிப்பார். இவர் குறித்து இசை விமர்சகர் சாருகேசி ராகம் தானம் பல்லவி ஒரு வீணைக் கலைஞரின் திறமையை, பெருமையைப் பளிச்சிட வைக்கும். பிரபாவதி நேர்த்தியான வாசிப்பும் ஆழமான பாடாந்தரமும் கொண்ட கலைஞர். என்று குறிப்பிட்டுள்ளார். *அம்பா ஜனனி, சோல் ஆப் வீணா, கிருஷ்ண காணம்* போன்ற இவரது இசைத் தொகுப்புகள் வெளியாகியுள்ளன.

விருதுகள்
---------

* தமிழக அரசின் கலைமாமணி விருது
* மியூசிக் அகாடமியின் சிறந்த மூத்த விணைக் கலைஞர் விருது

குறிப்புகள்
-----------

1. ↑  Tribute to musician Prabhavathi Ganesan, G. Swaminathan, தி இந்து 2021 பெப்ரவரி 25
2. ↑  பிரபாவதி கணேசன்: சுநாதம் எழுப்பிய நல்லதோர் வீணை!, கட்டுரை வா. ரவிக்குமார், இந்து தமிழ், 2021 மார்ச் 2